Da jeg første gang kontaktede YouSee for et tilbud på en internet forbindelse lød det hele meget fint. Jeg fik en god snak med sælgeren der var villig til at fjerne både vores bindingsperiode samt vores oprettelsesgebyr. Det fik os til at føle at vi var værdsat som kunder og at vores opfattelse af YouSee betød noget af dem. Det havde vi ikke rigtigt prøvet før, så det var egentligt meget cool. Sælgeren lover samtidig at matche den pris som en konkurrent udbyder på trods af det kun er muligt at benytte sig af YouSee i den pågældende ejendom. Jeg modtager efterfølgende på skrift de aspekter af aftalen som vi er blevet enige om. I denne skrivelse er den givne rabat på internetforbindelsen også anført. Dog går det fra dette punkt kun ned af bakke...

1. Problem - Snedig ekstra indtægt:
Ved modtagelse af modem virker forbindelse ikke. Vi forsøger selv i husstanden med fejlfindning i form af udskiftning af kabler, vægdåse og stik. I denne forbindelse rådfører vi samtidig med YouSees support linje.

Intet løser problemerne og YouSee sender derfor en teknikker ud til os efter 2 dage. Denne teknikker finder en fejl på modemmet, flasher dens firmware og problemet er hermed løst.

Ved modtagelse af 1. regning er der dog påført et ekstra beløb på 499 angivet som teknikker besøg. Dette undre os selvfølgelig. Vi kontakter jer for at få hjælp. Hvad der følger er 5 timers samtale (jeg overdriver ikke engang, billed dokumentation vedlægges gerne) over de næste 2 uger. Det er forståeligt at hvis YouSee nægter at fjerne dette beløb fra regningen at vi ikke fortsætter med at ringe. Men der bliver konstateret fra første opkald at det er YouSees fejl og at de nok skal rette den. 

Efter en tårnhøj telefonregning blev problemet blev løst og vi tænkte "nå, vand under broen". Men så heldige var vi ikke.

2. Problem - Udfald og hastighedsproblemet:
Yes! Vores internet virker! Det er ikke en overdrivelse, når jeg siger at der var jubel i den lille lejlighed da House Of Cards rullede over skærmen første gang. Alt var godt og græsset var faktisk grønnere på vores side og alt gik fint... lige indtil det ikke gjorde det længere. En uges tid efter installationen ligger der en hård arbejdsweekend foran os, da vi begge skal til eksamen i Webdesign. Murphys lov holdte stik og vores forbindelse forsvandt, fuldstændig. Det var weekend så der var ikke nogle at kontakte. Ved ekstrem lange besøg til den lokale café kom vi med trætte øjne og ekstreme mængder koffein i blodet igennem weekenden. Desværre var det ikke et enkelt stående problem og forbindelse forsvinder stadig ugentligt, typisk i 3-5 timer af gangen. Vi har kontaktet kundeservice der har sat en overvågning på vores forbindelse og ville vende tilbage, men vi har ikke hørt noget. Udover disse udfald er forbindelse ofte så langsom at det ikke engang er muligt at se Netflix på laveste kvalitet (vi taler altså en opløsning hvor hvert enkelt pixel er på størrelse med en bastogne kiks). I skrivende stund har jeg en forbindelse på 4/0,7. Dette synes jeg er forholdsvis lavt på trods af jeg betaler for 60/12. Jeg er helt med på at systemerne ikke kan yde max til alle ved spidsbelastningerne, men det er trods alt fredag aften kl. 00:00 (Yeah, i know.. "no life") så det burde måske kunne lade sig gøre at skyde lidt mere igennem.

3. Problem - Uanmeldt prisstigning:
Ved modtagelsen af vores 2. regning har vi stadig ikke modtaget vores 1. regning (men det er en helt anden sag). På denne 2. regning er vores aftale pludselig steget gevaldigt i pris. Jeg kontakter selvfølgelig kundeservice, væbnet med en udvidelsespakke til min mobil aftale samt en oplader i nærheden. Hvad der følger er herefter 1 times og 40 minutters samtale (Igen, jeg overdriver virkelig ikke. Jeg nåede at tage opvasken, støvsuge, gå ned med skraldet, rengøre badeværelset, betale regninger og tjekke hvorhurtigt jeg kunne komme på arbejde, på rejseplanen, da jeg virkeligt var blevet forsinket.) med en medarbejder ikke aner hvad der kan gøre i en situation som denne og hektisk sender mig videre til den ene person efter den anden. Efter noget tid må indrømme at hun ikke kan svare på stående fod og må ringe tilbage til mig. Det er nu 3 uger side. Ikke overraskende, har jeg ikke hørt noget. I skrivende stund laver jeg en cost-benefit analyse, der kigger på, om det egentligt ikke bedst kan betale sig, bare at betale alt i sender til mig, også arbejde timerne jeg ellers skulle snakke i telefon med jer. Men tilbage til det relevante. Denne sag har jeg stadig ikke hørt noget om. Jeg prøvede for 2 uger siden at skrive en mail til jer, fordi jeg gerne vil have tingene på skrift efterhånden, men der er ikke kommet noget svar, og det vil der nok heller ikke komme. 

Tak fordi du læste så langt forresten. Det betyder ret meget for mig.

Denne anmeldelse er nu mit sidste desperate forsøg, for at få en internetforbindelse hvor jeg bare kan stene Netflix på, til den pris der er blevet aftalt. Det er ikke så meget jeg beder om. Please, folk kigger mærkeligt på mig når jeg sidder og stener House Of Cards 4 timer i streg på den nærmeste café..